text: Kultsted for Odin fundet nær Ribe
  20 december 2018 kl. 06.55
  I 2018 fandt arkæologer i Fæsted ved Ribe et kultsted for Odin, som topper listen over årets arkæologiske fund. Stedet ligget meget tæt på det sted, hvor en af de mest spektakulære guldskatte blev fundet i 2016.
  For første gang har arkæologer udgravet et kultsted i Danmark - eller en "sjælden førkristen helligdom", viet til den nordiske gud Odin.
  Lars Grundvad, arkæolog, Museet på Sønderskov, Vejen: "Det er så vildt, og fuldstændig ja nærmest urealistisk."
  Det skete, da man i det forløbne år fandt og udgravede resterne af et hus fra cirka år 150-450 e. Kr. ved Stavsager Høj nær Fæsted uden for Ribe. 
  Det er med hjælp fra de entusiastiske Marie Aagaard Larsen, Kristen Nedergaard Dreiøe og Poul Nørgaard Pedersen, der også fandt den store guldskat tilbage i 2016, at Museet på Sønderskov i Brørup fandt cirka 50 lanse- eller spydspidser, der var stukket ned i jorden omkring to stolper ved indgangen.
  To bukkede sværd omkransede endnu en stolpe, og gemt under andre stolper opdagede man små stykker guld.
  - Det er så vildt, og fuldstændig ja nærmest urealistisk, fortæller arkæolog Lars Grundvad til TV SYD, og fortsætter:
  - Fundet er enestående. Det er især våbene som er vigtige - der er også lidt guld. Det hele stammer fra ældre romersk jernalder - det vil sige, at det er fra år 0 og frem til cirka år 450, siger Lars Grundvad.
  Nationalmuseet har torsdag udnævnt fundet som det mest spændende i 2018, og det figurerer som nummer 1 på listen, da det er i en klasse helt for sig selv.
  - Jeg tror aldrig, jeg kommer til at opleve noget ligende, siger en meget glad Lars Grundvad.
  Der er ikke fundet lignende kultbygninger i Danmark som den, der nu er fundet ved Fæsted. Det er en meget mærkelig tid af Danmarks-historien, hvor denne religion gradvist er kommet til med Odin-kult.
  I Uppåkra nær Lund i Sverige er der fundet lignende kultbygninger, ligesom der formodes at være én på Bornholm, oplyser Nationalmuseet.
  De 10 vigtigste arkæologiske fund i 2018
  Året 2018 har budt på en række interessante arkæologiske fund, gjort af museer rundt om i Danmark. Vigtigst er opdagelsen af resterne af et hus nær Ribe, der kun kan have været brugt som kultsted for guden Odin fra nordisk mytologi, siger eksperter. Hellig Odin-kultbygning i Fæsted ved Ribe, fuld af våben og guldstykker ved stolperne. Museet på Sønderskov i Brørup.Sensationelt fund af 92 rige grave fra romersk jernalder i Vindinge. ROMU (Roskilde Museum).Blotlægning af vejen til Ribes offentlige latriner ud over Ribe Å i senmiddelalderen og renæssancen. Sydvestjyske Museer.Velbevaret 18 meter langt skibsvrag fra 1500-tallet i Køge. Museum Østdanmark.  Københavns ældste kirkegård opdaget under Rådhuspladsen med 70 velbevarede fund af mænd, kvinder og børn. Københavns Museum.  Museumsfolk opruller en grum historie fra fæstebøndernes tid i Skæring nord for Aarhus. Moesgaard Museum, Aarhus. Stormanden Niels Bugges myteomspundne ridderborg er fundet under ruinen af Hald Slot syd for Viborg. Viborg Museum.  Gødvad på Silkeborg-egnen var centrum for masseproduktion af jern i middelalderen. Museum Silkeborg. Tandaftryk fra Lidsø afslører en bid af Lollands historie. Museum Lolland-Falster. Danmarks største droneprojekt afdækker arkæologiske spor. Ringkøbing-Skjern Museum og Vardemuseerne.Kilde: Slots- og Kulturstyrelsen.
  
  